Na temelju članka 391. Zakona o vlasništvu i drugim stvarnim pravima («Narodne novine», br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12 i 152/14), članka 48. st.1. toč. 5. Zakona o lokalnoj i područnoj (regionalnoj) samoupravi («Narodne novine», br. 33/01, 60/01, 129/05 i 109/07,125/08 i 36/09, 150/11, 144/12, 123/17 i 98/19), članka 68. stavka 1. Statuta Grada Umaga - Umago („Službene novine Grada Umaga“ br. 9/09, 3/13, 14/13 **-** pročišćeni tekst i 9/18), članaka 5. – 11. Odluke o raspolaganju nekretninama u vlasništvu Grada Umaga („Službene novine Grada Umaga“ br. 15/13, 9/16 i 12/17) i Zaključka gradonačelnika Grada Umaga - Umago, KLASA: 944-01/19-01/03, URBROJ: 2105/05-02-20-9 od, 25 ožujka 2020. godine, raspisuje se:

**J A V N I N A T J E Č A J**

**za prodaju nekretnina u vlasništvu Grada Umaga - Umago**

1. Raspisuje se Javni natječaj za prodaju nekretnine u vlasništvu Grada Umaga - Umago te se na prodaju izlaže sljedeća nekretnina:

***U katastarskoj općini Umag*:**

|  |  |  |  |  |  |  |  |
| --- | --- | --- | --- | --- | --- | --- | --- |
| **r.br.** | **k.č.br.** | **kat.****općina** | **naselje /****zona** | **namjena** **nekretnine** | **površina****u m2** | **početna cijena****u kn** | **jamčevina** **u kn** |
| **1.** | **2794/2** | **Umag** | **Umag** | **skladište** | **55** | **195.245,00** | **19.524,50** |

**II. Opis nekretnine koja je predmet prodaje:**

 Nekretnina koja je predmet prodaje, oznake ****k.č.br.2794/2 k.o. Umag****, nalazi se u izgrađenom uređenom dijelu građevinskog područja naselja Umag.

 Predmetna nekretnina je jednoetažna prizemna zgrada, odnosno skladište, ugrađenog tipa, koja se zgrada koristila kao funkcionalni dio, odnosno pomoćni objekt ili skladište nekadašnjeg poslovnog prostora koji se nalazi na predmetnoj katastarskoj čestici i na susjednoj **k.č.br. 2794/1 k.o. Umag,** koja je nekretnina u privatnom vlasništvu, odnosno suvlasništvu.

 Predmetna nekretnina djelomično je komunalno opremljena na način da ima postavljenu samo električnu instalaciju, nema neposredan pristup na javnu prometnu površinu, već je pristup istoj moguć kroz južni ulaz spomente poslovne zgrade izgrađene na **k.č.br. 2794/1 k.o. Umag.**

 Utvrđeno je da se predmetna nekretnina nalazi unutar obuhvata:

- Prostornog plana Istarske županije („Službene novine Istarske županije“ broj 2/02, 1/05, 4/05, 14/05 – pročišćeni tekst, 10/08, 7/10, 16/11 – pročišćeni tekst, 13/12, 9/16 i 14/16 – pročišćeni tekst)

- Prostornog plana uređenja Grada Umaga („Službene novine Grada Umaga-Umago“ broj 3/04, 9/04, 6/06, 8/08 - pročišćeni tekst, 5/10, 5/11, 5/12, 21/14, 10/15, 11/15 - pročišćeni tekst, 19/15, 2/16 - pročišćeni tekst, 12/17 i 18/17 - pročišćeni tekst; u daljnjem tekstu: PPUG Umaga)

- Urbanističkog plana uređenja Umag („Službene novine Grada Umaga-Umago“ broj [10](http://www.umag.hr/download.aspx?f=sluzbene_novine_grada_umaga_CRO&fajl=2003/Sluzbene_novine_Grada_Umaga_08_03.pdf)/19; u daljnjem tekstu: UPU Umag).

**Posebna napomena:**

 Utvrđuje se da su u prethodnom postupku suvlasnici nekretnine oznake k.č.br. 2794/1 k.o. Umag izvršili postupak formiranja građevne čestice za objekte izgrađene na k.č.br. 2794/1 i k.č.br. 2794/2, obje k.o. Umag, u skladu s odredbama Detaljnog plana uređenja Centar – Umag („Službene novine Grada Umaga“, br.19/15 i 09/16), i to temeljem Geodetskog elaborata, br. el. 258/2018, izrađenog od strane ovlaštenog geodetskog ureda Constructa geo. d.o.o. iz Umaga, Libera Brajka 2, od 30. studenog 2018. godine, koji je Geodetski elaborat pregledan i potvrđen od strane nadležne Državne geodetske uprave, Područnog ureda za katastar Pula – Pola, Odjela za katastar nekretnina Buje – Buie, KLASA: 932-06/18-02/814, URBROJ: 541-27-03/2-18-4, od 21. prosinca 2018. godine, na način da novoformirana građevna čestica obuhvaća dosadašnje k.č.br. 2794/1 i k.č.br. 2794/2, obje k.o. Umag.

 Novoformirana građevna čestica prema citiranom Geodetskom elaboratu predstavlja jednu funkcionalnu cjelinu, kojoj je pristup na javnu prometnu površinu osiguran i moguć jedino s k.č.br. 2794/1 k.o. Umag, u privatnom suvlasništvu, a koja je katastarska čestica sastavni dio utvrđene planske parcele prema spomenutom prostornoplanskom dokumentu.

 **Za predmetno područje primjenjuju se odredbe UPU Umag.**

 Uvidom u grafički dio UPU Umag, kartografski prikaz broj 1. – „Korištenje i namjena površina“, ustanovljeno je da **katastarska čestica broj 2794/2 k.o. Umag nalazi se unutar obuhvata planske površine za razvoj i uređenje naselja, mješovita namjena, M1 - pretežito stambena.**

Temeljem odredbi za provođenje UPU Umag, navedeno u članku 62. područje mješovite - pretežito stambene namjene M1 je zona unutar koje je pretežiti dio građevina stambene namjene (višeobiteljskog ili višestambenog tipa), ali unutar koje je, osobito uz glavne prometnice moguće planirati i stambeno-poslovne ili samo (namjenski i tipološki homogene) poslovne građevine sa centralnim urbanotvornim sadržajima, poput trgovačkih, poslovnih, uredskih, ugostiteljskih, prometnih, garažnih, uslužnih i sportskorekreacijskih. Iznimno unutar ove namjene moguće je planirati i građevine iz programa javnih i društvenih građevina u najširem spektru (obrazovanje, odgoj, kultura, udruge, okupljališta građana i sl).

 **Stambene je građevine u ovim područjima moguće planirati kao isključivo stambene ili stambeno-poslovne građevine sa komplementarnim poslovnim sadržajima (najviše do 49% od ukupne građevinske bruto površine**). Poslovni sadržaji mogu biti u suterenskoj i prizemnoj etaži.

 Unutar ove namjene građevine se planiraju u višeobiteljskoj tipologiji sa najviše 4 stambene jedinice, ili tri plus poslovni prostor; ili višestambenoj tipologiji (5 i više uporabnih jedinica).

 **Iznimno i prema lokalnim uvjetima, moguće je unutar zone M1 planirati jednoobiteljske i obiteljske građevine.**

Sukladno uvjetima o planiranju unutar prostora ograničenja (u daljnjem tekstu: ZOP), u građevinskom području naselja unutar površine određene za mješovitu namjenu, može se planirati i/ili graditi pojedinačna građevina za smještaj sukladno Pravilniku o razvrstavanju i kategorizaciji ugostiteljskih objekata iz skupine ostali ugostiteljski objekti za smještaj („Narodne novine“ 54/16. i 69/17.) (prenoćište, hostel i sl.) pojedinačnog kapaciteta najviše 80 ležajeva. Dozvoljava se gradnja hostela kao zasebnih funkcionalnih jedinica unutar stambeno-poslovnih i poslovnih zgrada pojedinačnog kapaciteta najviše 30 ležajeva.

 **Unutar područja namjene M1 potrebno je u najvećem dijelu težiti namjenski i tipološki ujednačenim građevinama koje moraju biti usklađene s kontekstom.**

Shodno navedenom, a na temelju tekstualnog dijela UPU Umag, za predmetno područje, katastarske čestice broj 2794/2 k.o. Umag, uvjeti i način gradnje stambenih građevina i građevina drugih namjena propisuju se točkom 4. Odredbi za provedbu i urbanim pravilom.

 Uvidom u grafički dio UPU Umag, kartografski prikaz broj 4.a. – „Način i uvjeti gradnje – oblici korištenja“, ustanovljeno je da **predmetna nekretnina nalazi se unutar planske površine koja je prema obliku korištenja namijenjena – rekonstrukciji – promjeni korištenja radi poboljšanja funkcionalnosti dijelova naselja** (uklanjanje, zamjena, sanacija, obnova).

 Uvidom u grafički dio UPU Umag, kartografski prikaz broj 4.b. – „Način i uvjeti gradnje, Uvjeti gradnje“ utvrđeno je da **za katastarsku česticu broj 2794/2 k.o. Umag primjenjuju se odredbe propisane urbanim pravilom 1.2. – Centralni gradski sadržaji**.

 Uvidom u tekstualni dio UPU Umag, unutar odredbi za provođenje navedeno je da **stambene građevine (jednoobiteljske, obiteljske, višeobiteljske i višestambene tipologije)** unutar područja urbanog pravila 1.2. - Centralni gradski sadržaji, a unutar površina planske oznake M1 planiraju se shodno uvjetima:

* navedenim u članku 122. za

**Jednobiteljske i obiteljske građevine (JO i OB) unutar planske namjene (M1)**

**1. Oblik i veličina građevne čestice**

Najmanja dozvoljena površina građevne čestice iznosi:

- za slobodnostojeće građevine 300 m2

- za dvojne građevine 200 m2

- za građevine u nizu 150 m2

**2. Namjena, veličina i građevinska (bruto) površina građevine s brojem funkcionalnih jedinica**

Najveći dozvoljeni koeficijent izgrađenosti (kig) iznosi:

samostojeće građevine:

- za građevne čestice površine do 300 m2 - 0,50

- za građevne čestice površine od 301–800 m2 - 0,45

poluugrađene građevine:

- za građevne čestice površine do 200 m2 - 1,0

- za građevne čestice površine do 240 m2 - 0,6

- za građevne čestice površine od 241-400 m2 - 0,55

- za građevne čestice površine iznad 400 m2 - 0,5

ugrađene građevine:

- za građevne čestice površine do 200 m2 - 1,0

- za građevne čestice površine od 201-350 m2 - 0,65

- za građevne čestice površine iznad 350 m2 - 0,65

Najveći dozvoljeni koeficijent iskoristivosti (kis) iznosi:

- 1,2 za samostojeće do 3,0 za tipologiju niza.

Najveća dozvoljena katnost građevine iznosi:

- maksimalno: jedna podzemna i 2 nadzemne etaže

Najveći dozvoljeni broj stanova iznosi:

- jedna stambena jedinica za jednobiteljske, 2 za obiteljske

Najveća dozvoljena visina građevine iznosi 7,5 m

**3. Smještaj građevina na građevnoj čestici**

Najmanja dozvoljena udaljenost građevine do granice građevne čestice iznosi:

- za samostojeću i dvojnu građevinu 4,0 m, ali ne manje od h/2.

 Uvjeti za oblikovanje građevine, Uvjeti za uređenje građevne čestice, zelenih i parkirališnih površina, Način i uvjeti priključenja građevne čestice na prometnu površinu, komunalnu i drugu infrastrukturu, Mjere zaštite okoliša i Uvjeti za nesmetan pristup, kretanje, boravak i rad osoba smanjene pokretljivosti utvrđeni su Općim uvjetima gradnje i rekonstrukcije UPU Umag.

**4. Rekonstrukcija postojećih građevina**

 Postojeće građevine čija je udaljenost od granice građevinske čestice manja od propisane u stavku 3., može se rekonstruirati u dijelu koji je izvan gradivog dijela čestice samo unutar postojećeg horizontalnog gabarita, uz uvjet da u tom dijelu nema otvora prema susjednoj parceli.

 Rekonstruirati se mogu i građevine smještene na manjim građevnim česticama od onih propisanih UPU Umag, uz akceptiranje normativa izgrađenosti i iskoristivosti. Visinu i katnost zgrada treba uskladiti s kontekstom ulice i trga koja može odstupati od prethodno navedenih, ali ne više od onih propisanih planom šireg područja.

 Za predmetnu nekretninu unutar tekstualnog dijela UPU Umag u članku 55. propisuju se način i uvjeti rješavanja prometa u mirovanju, načelno se potreban broj parkirališnih mjesta mora osigurati na građevnoj čestici na kojoj je planiran zahvat u prostoru, odnosno na čestici za koju se izdaje akt za građenje. Parkirališni normativ za stambene građevine unutar prostora ograničenja iznosi 1,5 parkirnih mjesta na 1 funkcionalnu jedinicu.

 **Kompletne odredbe važećeg prostornoplanskog dokumenta koji se odnosi na predmetnu nekretninu dostupne su na internetskim stranicama Grada Umaga - Umago -** [**www.umag.hr**](http://www.umag.hr)

 **Posebne napomene:**

Za provedbu zahvata u prostoru potrebno je utvrditi građevnu česticu i zadovoljiti uvjete propisane PPUG Umaga i UPU Umag te posebne uvjete i uvjete priključenja javnopravnih tijela u postupku utvrđivanja uvjeta za izradu glavnog projekta i ishođenja akta za gradnju građevine.

Primjeri uvjeta koje je potrebno zadovoljiti su:

 -tehnički uvjeti priključenja na javnu prometnu površinu (kolni prilaz),

 -tehnički uvjeti priključenja na javne komunalne sustave: vodoopskrba, odvodnja,

 -odvoz komunalnog otpada, elektroenergetski sustav te ostali

 -posebni uvjeti koji se utvrde shodno smjernicama javnopravnih tijela u postupku utvrđivanja posebnih uvjeta i uvjeta priključenja.

 Uvidom u grafički dio PPUG Umaga, kartografski prikaz broj 3.A – „Uvjeti za korištenje, uređenje i zaštitu prostora, Područja posebnih uvjeta korištenja“, utvrđeno je da **katastarska čestica broj 2794/2 k.o. Umag nalazi se unutar područja arheoloških pojedinačnih lokaliteta I zone – kopneni – neprecizno ubicirani.**

 Odnos prema novootkrivenim arheološkim lokalitetima definiran je člankom 45. Zakona o zaštiti i očuvanju kulturnih dobara („Narodne novine“ broj 69/99., 151/03., 157/03., 87/09., 88/10., 61/11., 25/12., 136/12., 157/13., 152/14., 98/15.-uredba, 44/17. i 90/18.) kojim se određuje da „**Ako se pri izvođenju građevinskih ili bilo kojih drugih radova koji se obavljaju na površini ili ispod površine tla, na kopnu, u vodi ili moru naiđe na arheološko nalazište ili nalaze, osoba koja izvodi radove dužna je prekinuti radove i o nalazu bez odgađanja obavijestiti nadležno tijelo**“.

 Uvidom u grafički dio PPUG Umaga, kartografski prikaz broj 3.B – „Uvjeti za korištenje, uređenje i zaštitu prostora, Područja posebnih ograničenja u korištenju“, utvrđeno je da se katastarska čestica broj 2794/2 k.o. Umag nalazi unutar Vodonosnog područja – državne rezerve podzemnih voda treće razine, a izvan vodozaštitnog područja II. i III. zone zaštite.

 Uvidom u grafički dio UPU Umag, kartografski prikaz broj 3. – „Uvjeti korištenja, uređenja i zaštite površina“, **utvrđeno je da obuhvat predmetne katastarske čestice nalazi se unutar površine označene kao Zona ograničenja - voda i mora – poplavno područje na dan 19.09.2010. godine.**

 Katastarska čestica broj 2794/2 k.o. Umag nalazi se unutar obalnog područja mora i voda te unutar prostora ograničenja Zaštićenog obalnog područja mora (ZOP).

**III.** Pravo sudjelovanja u ovom Javnom natječaju imaju fizičke i pravne osobe (u daljnjem tekstu: podnositelj ponude), koje prema pozitivnim propisima Republike Hrvatske mogu stjecati vlasništvo nekretnina u RH.

**IV.** Rok za podnošenje ponuda za kupnju nekretnine izložene na prodaju u ovom Javnom natječaju iznosi **8 (osam) dana**, a počinje se računati od početka sljedećeg dana od dana objavljivanja teksta Javnog natječaja na oglasnoj ploči i mrežnim stranicama Grada Umaga- Umago.

**V.** **Natječaj je objavljen na oglasnoj ploči i internetskim stranicama Grada Umaga-Umago dana 03. travnja 2020. godine te je zadnji dan za podnošenje ponuda za kupnju nekretnine izložene na prodaju u ovom Javnom natječaju dan 14. travnja 2020. godine.**

**VI. Ponude za kupnju nekretnine izložene na prodaju u ovom Javnom natječaju (osobno dostavljene ili upućene putem pošte) moraju biti zaprimljene u prijemnom uredu Grada Umaga-Umago najkasnije do datuma određenog kao zadnji dan za podnošenje ponuda, odnosno najkasnije do dana 14. travnja 2020. godine, do 15:30 sati.**

 Prijemni ured Grada Umaga-Umago nalazi se na adresi Umag, Trg slobode 7 (prizemlje).

**VII.** Podnositelj ponude, koji se natječe za kupnju nekretnine izložene na prodaju dužan je za sudjelovanje u istom, uplatiti za korist Grada Umaga- Umago **jamčevinu** koja iznosi **10% od utvrđenog iznosa početne cijene za nekretninu za koju podnosi ponudu, a koja je naznačena u točki I. ovog Javnog natječaja.**

Jamčevina se uplaćuje na žiro-račun Grada Umaga broj: **HR13** **23800061846800002,** uz naznaku: **JAMČEVINA ZA KUPNJU NEKRETNINE**, poziv na broj / model primatelja: **HR68 7757-OIB.**

**Uplata određenog iznosa jamčevine za sudjelovanje u ovom Javnom natječaju mora biti položena i vidljiva na računu Grada Umaga- Umago najkasnije do datuma određenog kao zadnji dan za podnošenje ponuda, odnosno najkasnije do dana 14. travnja 2020. godine, do 15.30 sati.**

**VIII**. Ponuda za kupnju nekretnine dostavlja se u **zatvorenoj omotnici** i **obavezno sadrži**:

- pisanu ponudu u kojoj je naznačena oznaka nekretnine iz natječaja za koju se podnositelj

 natječe te iznos (isključivo u kunama) koji podnositelj nudi kao kupoprodajnu cijenu za istu,

- dokaz o uplati jamčevine (nalog za plaćanje) u izvorniku ili dokaz o plaćanju putem interneta,

- javnobilježnički ovjerenu izjavu u kojoj ponuditelj iskazuje da nema dospjelih financijskih obveza, odnosno dugovanja prema Gradu Umagu-Umago, s bilo koje osnove, u izvorniku, ili potvrdu upravnog odjela Grada Umaga-Umago nadležnog za financije da ponuditelj nema dospjelih financijskih obveza, odnosno dugovanja prema Gradu Umagu-Umago, s bilo koje osnove, u izvorniku,

- podatak o osobnom identifikacijskom broju (OIB) i broju žiro-računa ili tekućeg računa, te SWIFT CODE ako se ponuda dostavlja iz inozemstva,

- osobni identifikacijski dokument podnositelja, u presliku,

- dokaz o registraciji pravne osobe (ako je podnositelj pravna osoba), u presliku.

**IX.** Ponude za kupnju nekretnine koja je izložena na prodaju u ovom Javnom natječaju dostavljaju se u **zatvorenim omotnicama** s naznakom: «**ZA NATJEČAJ, ZA KUPNJU NEKRETNINE (G) - NE OTVARAJ» na sljedeću adresu:**

**GRAD UMAG-UMAGO**

**Povjerenstvo za provedbu javnog natječaja za prodaju nekretnina**

**u vlasništvu Grada Umaga,Trg slobode 7, 52470 Umag**

**Ponude se mogu predati osobno, neposredno u pisarnici Grada Umaga-Umago, koja se nalazi na istoj adresi, u prizemlju, ured br. 3 ili preporučeno putem pošte.**

**X.** Svaka dostavljena ponuda koja se odnosi na kupnju nekretnine izložene na prodaju putem ovog Javnog natječaja, smatrat će se valjanom ukoliko sadrži sve tražene podatke i propisanu dokumentaciju, te ukoliko je pravovremeno dostavljena.

Nerazumljive, neodređene, nepotpune i nepravovremene ponude, kao i ponude u kojima je iznos ponuđene kupoprodajne cijene niži od onog određenog u početnoj cijeni, smatrat će se nevaljanima.

**XI.** Sve pristigle ponude za kupnju nekretnine temeljem ovog Javnog natječaja otvorit će Povjerenstvo za provedbu javnog natječaja za prodaju nekretnina u vlasništvu Grada Umaga- Umago, na sjednici koja će se održati dana **16. travnja 2020. godine,** u Gradskoj vijećnici Grada Umaga - Umago, G. Garibaldi 6, s početkom u **14,30 sati.**

Nakon okončanja postupka otvaranja dostavljenih ponuda, Povjerenstvo će sastaviti zapisnik o otvaranju ponuda te će predložiti utvrđivanje najpovoljnijeg ponuditelja za kupnju nekretnine izložene na prodaju u ovom Javnom natječaju.

 Konačnu odluku o utvrđivanju najpovoljnijeg ponuditelja za kupnju nekretnine iz ovog Javnog natječaja donijet će gradonačelnik Grada Umaga-Umago.

Svaki ponuditelj koji je sudjelovao u ovom Javnom natječaju bit će pisanim putem obaviješten o rezultatima provedenog Javnog natječaja, i to u roku od 15 (petnaest) dana od dana donošenja Zaključka o utvrđivanju najpovoljnijeg ponuditelja.

**XII.** Ponuditeljima koji su sudjelovali u ovom Javnom natječaju, a koji nisu izabrani kao najpovoljniji, vratit će se iznos uplaćene jamčevine u roku od **30 (trideset) dana** od dana donošenja zaključka gradonačelnika Grada Umaga-Umago o utvrđivanju najpovoljnijeg ponuditelja.

Ponuditelju koji je izabran kao najpovoljniji, uplaćeni iznos jamčevine uračunat će se u kupoprodajnu cijenu za kupnju nekretnine iz ovog Javnog natječaja.

**OBVEZE NAJPOVOLJNIJIH PONUDITELJA (KUPACA):**

**XIII**. Ponuditelj koji je dostavio ponudu za kupnju nekretnine izložene na prodaju u ovom Javnom natječaju, a koji je prije donošenja Zaključka o utvrđivanju najpovoljnijeg ponuditelja odustao od kupnje iste, gubi pravo na povrat uplaćene jamčevine.

Isto tako ponuditelj koji je dostavio ponudu za kupnju nekretnine izložene na prodaju u ovom Javnom natječaju, a koji je nakon donošenja Zaključka o utvrđivanju najpovoljnijeg ponuditelja, a prije sklapanja ugovora o kupoprodaji nekretnine, odustao od kupnje iste, gubi pravo na povrat uplaćene jamčevine.

U slučajevima iz prethodnih stavaka gradonačelnik Grada Umaga-Umago posebnim će zaključkom poništiti izbor takvog ponuditelja kao najpovoljnijeg te se natječaj za nekretninu koja je bila predmet ponude takvog ponuditelja može ponoviti.

Ponuditelj koji je zaključkom gradonačelnika Grada Umaga-Umago izabran kao najpovoljniji, pisanim će putem, u roku od **15 (petnaest) dana** od dana donošenja spomenutog Zaključka, biti pozvan da pristupi sklapanju kupoprodajnog ugovora s Gradom Umagom-Umago.

Ukoliko uredno pozvani najpovoljniji ponuditelj bez obrazloženja ili opravdanja ne pristupi sklapanju kupoprodajnog ugovora u roku koji mu je određen u pozivu, smatrat će se da je odustao od kupnje nekretnine za koju se natjecao i slijedom toga gubi pravo na povrat uplaćenog iznosa jamčevine.

U takvom slučaju gradonačelnik Grada Umaga **-** Umago posebnim će zaključkom poništiti izbor takvog ponuditelja kao najpovoljnijeg te se natječaj za nekretninu koja je bila predmet ponude takvog ponuditelja može ponoviti.

**XIV.** Ako najpovoljnijim ponuditeljem budu utvrđene dvije ili više osoba koje su podnijele zajedničku ponudu za nekretninu izloženu na prodaju u ovom Javnom natječaju, njihova je obveza glede isplate kupoprodajne cijene solidarna te će kao takva biti utvrđena i ugovorom o kupoprodaji nekretnina.

 U slučaju pristizanja više ponuda s naznakom istog iznosa ponuđene kupoprodajne cijene za kupnju nekretnine izložene na prodaju u ovom Javnom natječaju, prednost ima ona ponuda koja je vremenski prije zaprimljena u nadležnom prijemnom uredu Grada Umaga – Umago.

**ROK PLAĆANJA KUPOPRODAJNE CIJENE**

**XV.** Iznos kupoprodajne cijene koja je postignuta za kupnju nekretnine iz ovog Javnog natječaja, kupac je dužan uplatiti u cjelokupnom iznosu u **roku od 30 (trideset) dana** **od dana sklapanja ugovora**.

 Ukoliko kupac zakasni s plaćanjem kupoprodajne cijene, obvezuje se na plaćanje zakonskih zateznih kamata koje teku od dana dospijeća plaćanja do dana isplate.

Ukoliko kupac zakasni s plaćanjem kupoprodajne cijene za kupljenu nekretninu više od **30 (trideset) dana**, prodavatelj ima pravo jednostrano raskinuti zaključeni ugovor, a uplaćenu jamčevinu zadržati.

Upis prava vlasništva na kupljenoj nekretnini kupac može ishoditi na temelju kupoprodajnog ugovora i potvrde Grada Umaga-Umago kojom se dokazuje isplata cjelokupne kupoprodajne cijene za kupljenu nekretninu za korist prodavatelja.

**OSTALE ODREDBE**

**XVI.**  Kupnja nekretnine izložene na prodaju u ovom Javnom natječaju se obavlja po načelu **„viđeno – kupljeno“.**

 Grad Umag-Umago ne odgovara za eventualnu neusklađenost podataka koji se odnose na površinu, kulturu ili namjenu predmetne nekretnine, a koja neusklađenost može proizaći iz katastarske, zemljišnoknjižne i druge dokumentacije i stvarnog stanja u prostoru.

Grad Umag-Umago ne odgovara za uvjete gradnje ili ograničenja u pogledu određenih uvjeta gradnje koji se odnose na nekretninu izloženu na prodaju u ovom Javnom natječaju, a koji uvjeti ili ograničenja mogu proizaći iz odgovarajućih zakonskih propisa ili odgovarajuće prostornoplanske dokumentacije.

Uvjeti izgradnje na nekretnini koja se izlaže na prodaju temeljem ovog Javnog natječaja, propisani su odredbama važeće prostornoplanske dokumentacije.

**XVII. Kompletne odredbe svih važećih prostornoplanskih dokumenata koji se odnose na nekretninu koja se izlaže na prodaju temeljem ovog Javnog natječaja dostupne su na** i**nternetskim** s**tranicama Grada Umaga-Umago -** [**www.umag.hr**](http://www.umag.hr) **te u nadležnom Upravnom odjelu za komunalni sustav i prostorno planiranje, na adresi: Umag, Trg slobode 7, I. kat.**

**XVIII.** Za nekretninu koja se izlaže na prodaju temeljem ovog Javnog natječaja Grad Umag **-** Umago organizira uvid na terenu, uz prisutnost ovlaštene osobe, za dan **09. travnja 2020. godine**, uz prethodnu najavu zainteresiranih ponuditelja na broj tel: 099 266 55 94.

**XIX.** Gradonačelnik Grada Umaga **-** Umago pridržava pravo poništavanja ovog Javnog natječaja, u svakoj fazi postupka, bez davanja posebnog obrazloženja, kao i pravo neizbora najpovoljnijeg ponuditelja za kupnju nekretnine iz ovog Javnog natječaja.

**XX.** Za sve ostale upite vezane uz provođenje ovog Javnog natječaja, zainteresirane osobe mogu se obratiti u Upravni odjel za upravljanje imovinom, izgradnju i održavanje ili zatražiti objašnjenje ili informaciju putem telefona na broj: 099 266 55 94 ili putem e- pošte: maja.galovic@umag.hr ili sabina.martinovic@umag.hr

**XXI.** Fotodokumentacija nekretnine koja se izlaže na prodaju temeljem ovog Javnog natječaja čini sastavni dio istoga. Priložena fotodokumentacija informativnog je karaktera te se ne može smatrati službenim dokumentom.

**KLASA: 944-01/19-01/03**

**URBROJ: 2105/05-02-20-15**

**Umag, 03. travnja 2020. godine**

**GRAD UMAG – UMAGO**

**GRADONAČELNIK**

**Vili Bassanese**